Spužva Bob Skockani (serija)

Ovaj je članak **nedovršen** te mu nedostaje mnogo informacija. Možete doprinijeti tako da ga  **nadopunite** slijedeći Spužvopedijin stil.

Ovaj članak govori o **seriji**. Možda ste tražili istoimeni članak o **glavnom liku ili sličnoj temi**.

## Spužva Bob Skockani

* Novi logo
* Stari logo

## Informacije

### Kreativni režiser(i):

Derek Drymon (1999–2004)
Vincent Waller (2005–2015)

### Izvršni producent(i):

Stephen Hillenburg (1999–2018)
Paul Tibbitt (2005–2017)
Marc Ceccarelli (2018–present)
Vincent Waller (2018–present)

### Kanal:

Nickelodeon (SAD, Hrvatska S6-)
RTL (Hrvatska S1-5)
Nova TV (Hrvatska)
Comedy Central (Hrvatska, titlovi)

### Broj epizoda:

218 (prikazane)
436 (segmenti)

### Produkcijske kompanije:

United Plankton Pictures
Nickelodeon Animation Studio
Project 6 (Lokalizacija S1-5)
Net Sudio (Lokalizacija S6-)

### Format slike:

480i (4:3 SDTV, 1999–2012)
1080i (16:9 HDTV, posebna epizoda 2009, 2012–)

### Trajanje:

22 Min. (Segmenti 11 min., no ponekad su prikazana 3 segmenta, 33 min.)
22 Min. (Posebne epizode)

### Datum prikaza:

1. svibnja 1999. – danas

***Spužva Bob Skockani***, također često jednostavno zvan ***Spužva Bob***, američka je animirana televizijska serija i medijska franšiza. Također je kronološki deseti Nickelodeonov Nicktoons crtani serijal. Seriju je napravio Stephen Hillenburg, bivši morski biolog. Producirali su je United Plankton Pictures i Nickelodeon Animation Studios.

Glavni je lik nesretna, ali entuzijastična morska spužva zvana Spužva Bob Skockani. On živi u podvodnom ananasu sa svojim ljubimcem Slavkom i radi kao kuhar u restoranu brze hrane zvanom Rakova poslastica. Susjedi su mu najbolji prijatelj, Patrik Zvijezda, i pesimistična hobotnica, Kalamarko Kraković, Spužva Bobov kolega koga iritiraju njegove ludorije. Oni rade za škrtog raka, Eugena H. Kliještića, koji živi u sidru sa svojom kćeri ulješurom, Koraljkom. Spužva Bob ide u školu brodarenja u kojoj podučava Gospođa Pufnić, napuhaća, i često se druži s uzbudljivom vjevericom, Lunom Frnjau. Zlikovci serije su Šime J. Plankton i njegova kompjuterska žena, Karla, šef neuspješnog restorana, Kante splačina, preko puta Rakove poslastice.

Serijina premijera bila je prikazana 1. svibnja 1999., kao "povirenje" nakon "Kids' Choice Awardsa". Službeno je započela 17. srpnja. Serija je trebala imati samo 6 epizoda koje traju pola sata (12 segmenata), ali produžili su prvu sezonu jer ju je bilo jeftinije praviti nego ostale Nickelodeon crtiće tada. Nakon toga, serija je trajala 12 sezona i dva desetljeća, s trinaestom sezonom koja stiže uskoro.

Ne zna se puno o sinkronizaciji ili kad je započela, ali zna se da je prvu sinkronizaciju radio studio Project 6. Project 6 sinkronizirao je prvih 5 sezona i film. Serija se tada prikazivala na RTL Televiziji i Novoj TV, no na tim se kanalima ponekad prikazuje i nova sinkronizacija. Serija se također prikazuje na Comedy Centralu u originalnoj sinkronizaciji s hrvatskim titlovima.

Nakon pete sezone sinkronizaciju je preuzeo Net Studio. Promijenili su se glumci koji likovima posuđuju glasove. Sinkronizirali su drugi film, a sinkronizirat će i novi film i ostatak serije. Net sinkronizacija prikazuje se na Nickelodeonu.

## Smještaj

Središte je serije izmišljeni podvodni grad na dnu tihog oceana, Bikini Dolina. Građani su većinom šarene ribe koji žive u dimnjacima brodova i voze brodomobile. Glavna su područja Bikini Doline Ulica Ljuštura, Rakova poslastica i Prijateljska kantica, Škola brodarenja, Lunina kupola, Polja meduza, Mulj laguna itd. Posebne su epizode često prezentirane iz kuće gusara Zakrpe u Encinu, Kaliforniji.

## Glavni likovi

*Podrobniji članak o temi: Popis likova*

Serija sadržava ansamblsku podjelu uloga s 10 glavnih likova - to su Spužva Bob i njegovi podvodni prijatelji koji žive u Bikini Dolini.

* Spužva Bob
* Patrik
* Kalamarko
* G. Kliještić
* Plankton
* Karla

*Podrobniji članak o temi: Spužva Bob Skockani*

* **Englesko ime:** *SpongeBob Squarepants*
* **Vrsta:** *morska spužva*
* ***Opis:***

Boja: žuta

Spol: muški

Kosa: žuta

Oči: plave

* **Osobnost**: *šašav, luckast, radostan, dobrodušan, društven, talentiran kuhar i meduzolovac, loš vozač, odan ljudima koje voli, slab*
* ***Glas:***

Engleski: Tom Kenny

Hrvatski:

* S1-5, film: Ronald Žlabur
* S6-9, 2. film: Darije Somi
* S10 nadalje: Daniel Dizdar

*Podrobniji članak o temi: Patrik Zvijezda*

* **Englesko ime:** *Patrick Star*
* **Vrsta:** *zvjezdača*
* ***Opis:***

Boja: roza

Spol: muški

Kosa: ružičasta

Oči: crne

* **Osobnost**: *tupav, lijen, sretan, djetinjast, naivan, talentiran meduzolovac, proždrljiv, jak, strašljiv*
* ***Glas:***

Engleski: Bill Fagerbakke

Hrvatski:

* S1-5, film: Luka Peroš
* S6-nadalje, 2. film: Robert Bošković

*Podrobniji članak o temi: Kalamarko Kraković*

* **Englesko ime:** *Squidward Tentacles*
* **Vrsta:** *hobotnica*
* ***Opis:***

Boja: tirkizna

Spol: muški

Kosa: ćelav

Oči: smeđe

* **Osobnost**: *inteligentan, umišljen, elegantan, zreo, pesimističan, loš svirač klarineta*
* ***Glas:***

Engleski: Rodger Bumpass

Hrvatski:

* S1-5, film: Goran Malus
* S6-nadalje, 2. film: Daniel Dizdar

*Podrobniji članak o temi: Eugen Kliještić*

* **Englesko ime:** *Eugene Krabs*
* **Vrsta:** *rak*
* ***Opis:***

Boja: crvena

Spol: muški

Kosa: ćelav

Oči: crne

* **Osobnost**: *pohlepan, škrt, sebičan, zloban (prema neprijateljima), uspješan vlasnik restorana*
* ***Glas:***

Engleski: Clancy Brown

Hrvatski:

* S1-5, film: Robert Ugrina
* S6-nadalje, 2. film: Robert Bošković

*Podrobniji članak o temi: Šime Josip Plankton*

* **Englesko ime:** *Sheldon James Plankton*
* **Vrsta:** *plankton*
* ***Opis:***

Boja: zelena

Spol: muški

Kosa: ćelav

Oko: crveno

* **Osobnost**: *zao, arogantan, opasan, manipulativan, ljubomoran, nesretan, nekad drag*
* ***Glas:***

Engleski: Doug Lawrence

Hrvatski:

* S1-5, film: Alen Šalinović
* S6-nadalje, 2. film: Nikola Marjanović